《瀛洲亭见白鹦鹉》
清代·李呈祥

白燕何时去未回，瀛洲亭上雪衣来。天高鹤驭秋风便，地近龙楼日色开。

影向玉堂清自照，心依雕槛静无猜。笙簧知尔能传语，好记南山万寿杯。

作者简介：（?—1665）明末清初山西隰州人，字麟野。明崇祯举人，官至兵部郎。清顺治初任分守大梁道，筑河堤数百里，开陈桥旧河直南路。再迁武昌及天津道，官至工部侍郎，有廉声。